Neuvoston 25 päivänä kesäkuuta 2003 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 57/2003 Euroopan parlamentin ja neuvoston direktiivin antamiseksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta



Virallinen lehti nro C 277 E , 18/11/2003 s. 0001 - 0009



Neuvoston 25 päivänä kesäkuuta 2003 vahvistama yhteinen kanta (EY) N:o 57/2003 Euroopan parlamentin ja neuvoston direktiivin 2003/.../EY elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta (2003/C 277 E/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon Euroopan talous- ja sosiaalikomitean lausunnon(2), ovat kuulleet elintarvikealan tiedekomiteaa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(3) 6 artiklan mukaisesti, noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Elintarvikkeissa käytettäviksi tarkoitetuista makeutusaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/35/EY(5) on luettelo hyväksytyistä makeutusaineista sekä kyseisten makeutusaineiden käytön edellytyksistä. (2) Sitten vuoden 1996 elintarvikealan tiedekomitea on todennut kahden uuden makeutusaineen, sukraloosin sekä aspartaamin ja asesulfaamin suolan, olevan turvallisia elintarvikekäytössä. (3) Elintarvikealan tiedekomitean lausunnon, joka koskee syklaamihappoa ja sen natrium- ja kalsiumsuoloja (ja jonka johdosta vahvistettiin uuden hyväksyttävän päiväsaannin (ADI) arvo), sekä syklamaattien saantia koskevien viimeaikaisten tutkimusten myötä syklaamihapon ja sen natrium- ja kalsiumsuolojen sallitut enimmäismäärät pienenevät. (4) Direktiivissä 94/35/EY olevien tiettyjen elintarvikeryhmien määrittely olisi mukautettava ravintolisiä koskevan jäsenvaltioiden lainsäädännön lähentämisestä 10 päivänä kesäkuuta 2002 annetun Euroopan parlamentin ja neuvoston direktiivin 2002/46/EY(6) ja eräiden neuvoston direktiivin 89/398/ETY(7) liitteessä I lueteltujen elintarvikeryhmien osalta annettujen erityisdirektiivien huomioon ottamiseksi. (5) Kyseessä olevien elintarvikelisäaineiden käyttö täyttää direktiivin 89/107/ETY liitteessä II olevat yleiset edellytykset. (6) Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002(8) 53 ja 54 artiklassa vahvistetaan menettelyt, joilla voidaan ryhtyä yhteisöstä peräisin olevia tai kolmannesta maasta tuotuja elintarvikkeita koskeviin kiireellisiin toimenpiteisiin. Menettelyjä käyttäen komissio voi ryhtyä tällaisiin toimenpiteisiin, jos elintarvikkeesta aiheutuu todennäköisesti vakava riski ihmisten terveydelle, eläinten terveydelle tai ympäristölle eikä tällaista riskiä voida tyydyttävällä tavalla hallita kyseisen jäsenvaltion tai kyseisten jäsenvaltioiden toteuttamilla toimenpiteillä. (7) Direktiivin 94/35/EY täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(9) huomioon ottamiseksi. (8) Tämän vuoksi direktiiviä 94/35/EY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Muutetaan direktiivi 94/35/EY seuraavasti: 1. Korvataan 4 artikla seuraavasti: " 4 artikla Jäljempänä 7 artiklassa tarkoitetun menettelyn mukaisesti voidaan päättää: - jos syntyy erimielisyyttä siitä, voidaanko makeutusaineita käyttää tietyssä elintarvikkeessa tämän direktiivin mukaisesti, katsotaanko kyseisen elintarvikkeen kuuluvan johonkin liitteen kolmannessa sarakkeessa lueteltuun ryhmään, - käytetäänkö liitteessä lueteltua elintarvikelisäainetta, jota saa käyttää quantum satis -periaatteella, 2 artiklassa tarkoitettujen perusteiden mukaisesti, ja - katsotaanko jonkin aineen olevan 1 artiklan 2 kohdassa tarkoitettu makeutusaine." 2. Lisätään 5 artiklan 2 kohtaan kolmas luetelmakohta seuraavasti: "- aspartaamin ja asesulfaamin suola: 'sisältää fenyylialaniinin lähteen'." 3. Korvataan 7 artikla seuraavasti: " 7 artikla 1. Komissiota avustaa asetuksen (EY) N:o 178/2002(10) 58 artiklan 1 kohdassa perustettu elintarvikeketjua ja eläinten terveyttä käsittelevä pysyvä komitea, jäljempänä 'komitea'. 2. Jos tähän artiklaan viitataan, sovelletaan päätöksen 1999/468/EY(11) 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä." 4. Muutetaan liite tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan, jotta voitaisiin: - sallia viimeistään ...(12) tämän direktiivin mukaisten tuotteiden kaupan pitäminen ja käyttö, - kieltää viimeistään ...(13) sellaisten tuotteiden kaupan pitäminen ja käyttö, jotka eivät ole tämän direktiivin mukaisia. Kuitenkin niiden tuotteiden kauppaa, jotka on luovutettu kaupan pidettäviksi tai joiden merkinnät on tehty ennen edellä mainittua päivää ja jotka eivät ole tämän direktiivin mukaisia, voidaan jatkaa, kunnes varastot on myyty loppuun. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 262 E, 29.10.2002, s. 429. (2) EUVL C 85, 8.4.2003, s. 34. (3) EYVL L 40, 11.2.1989, s. 27, direktiivi sellaisena kuin se on muutettuna Euroopan parlamentin ja neuvoston direktiivillä 94/34/EY (EYVL L 237, 10.9.1994, s. 1). (4) Euroopan parlamentin lausunto, annettu 10. huhtikuuta 2003 (ei vielä julkaistu virallisessa lehdessä), neuvoston yhteinen kahta, vahvistettu 25. kesäkuuta 2003 ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 237, 10.9.1994, s. 3, direktiivi sellaisena kuin se on muutettuna direktiivillä 96/83/EY (EYVL L 48, 19.2.1997, s. 16). (6) EYVL L 183, 12.7.2002, s. 51. (7) EYVL L 186, 30.6.1989, s. 27, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 1999/41/EY (EYVL L 172, 8.7.1999, s. 38). (8) EYVL L 31, 1.2.2002, s. 1. (9) EYVL L 184, 17.7.1999, s. 23). (10) EYVL L 31, 1.2.2002, s. 1. (11) Neuvoston päätös 1999/468/EY, tehty 28 päivänä kesäkuuta 1999, menettelystä komissiolle siirrettyä täytäntöönpanovaltaa käytettäessä (EYVL L 184, 17.7.1999, s. 23). (12) 12 kuukautta tämän direktiivin voimaantulosta. (13) 18 kuukautta tämän direktiivin voimaantulosta. LIITE Muutetaan direktiivin 94/35/EY liite seuraavasti: 1. Muutetaan seuraavien elintarvikeryhmien nimet taulukoiden kolmannessa sarakkeessa: a) Muutetaan "laihdutukseen tarkoitetut täysvalmisteet, jotka on tarkoitettu korvaamaan ateria tai yhden päivän ravinnontarve" muotoon "laihdutukseen tarkoitetut vähäenergiset elintarvikkeet sellaisina kuin ne määritellään direktiivissä 1996/8/EY (*)"; b) Muutetaan "lääkärin valvonnan alaisena otettavat täysvalmisteet ja ravintolisät" muotoon "ruokavaliovalmisteet erityisiin lääkinnällisiin tarkoituksiin, sellaisina kuin ne määritellään direktiivissä 1999/21/EY (**)"; c) Muutetaan "nestemäiset ruokavalion lisäravinteet" muotoon "nestemäiset ravintolisät sellaisina kuin ne määritellään direktiivissä 2002/46/EY (***)"; d) Muutetaan "kiinteät ruokavalion lisäravinteet" muotoon "kiinteät ravintolisät sellaisina kuin ne määritellään direktiivissä 2002/46/EY,"; e) Muutetaan "vitamiini- ja/tai kivennäisainepohjaiset ravintoainevalmisteet siirappina tai pureskeltavassa muodossa" muotoon "vitamiini- ja/tai kivennäisainepohjaiset ravintolisät siirappina tai pureskeltavassa muodossa sellaisina kuin ne määritellään direktiivissä 2002/46/EY". 2. Lisätään taulukoiden jälkeen alaviitteet seuraavasti: (*) Komission direktiivi 1996/8/EY, annettu 26 päivänä helmikuuta 1996, laihdutukseen tarkoitetuista vähäenergisista elintarvikkeista (EYVL L 55, 6.3.1996, s. 22). (**) Komission direktiivi 1999/21/EY, annettu 25 päivänä maaliskuuta 1999, ruokavaliovalmisteista erityisiin lääkinnällisiin tarkoituksiin (EYVL L 91, 7.4.1999, s. 29). (***) Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51). 3. Lisätään aineen E 951 aspartaami kohdalle otsakkeen "Leipomotuotteet ja makeiset" alle elintarvikeryhmä seuraavasti: >TAULUKON PAIKKA> 4. Aineen E 952 syklaamihappo ja sen Na- ja Ca-suolat osalta: a) korvataan seuraavissa elintarvikeryhmissä enimmäismäärä "400 mg/l" enimmäismäärällä "250 mg/l": - maustetut juomat, vähäkaloriset tai lisättyä sokeria sisältämättömät, vesipohjaiset; - vähäkaloriset tai lisättyä sokeria sisältämättömät juomat, jotka on valmistettu maidosta tai sen johdannaisista tai hedelmämehuista. b) poistetaan seuraavat elintarvikeryhmät ja enimmäismäärät: ">TAULUKON PAIKKA>" 5. Lisätään taulukot seuraavasti: ">TAULUKON PAIKKA> >TAULUKON PAIKKA>" NEUVOSTON PERUSTELUT I JOHDANTO 1. Komissio toimitti neuvostolle 11.7.2002 perustamissopimuksen 95 artiklaan perustuvan ehdotuksen Euroopan parlamentin ja neuvoston direktiiviksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta(1). 2. Talous- ja sosiaalikomitea sekä Euroopan parlamentti antoivat ehdotusta koskevat lausuntonsa 11.12.2002(2) ja 10.4.2003(3). 3. Euroopan parlamentin lausunnon johdosta komissio toimitti neuvostolle muutetun ehdotuksen(4) 19.5.2003. 4. Neuvosto vahvisti perustamissopimuksen 251 artiklan mukaisesti yhteisen kantansa 25.6.2003. II TAVOITE Komissio ilmoitti elintarviketurvallisuutta koskevassa valkoisessa kirjassa aikovansa ehdottaa muutoksia direktiiviin 94/35/EY elintarvikkeissa käytettäväksi tarkoitettujen makeutusaineiden luettelon ajantasaistamiseksi ja tarkistamiseksi. Ensisijaisesti ehdotuksen tarkoituksena on tekniikan ja tieteen viimeaikainen kehitys huomioon ottaen sallia kahden uuden makeutusaineen (sukraloosi sekä aspartaamin ja asesulfaamin suola) käyttö ja tarkkailla sallittujen makeutusaineiden käyttöä (vähentää syklamaattien saantia). III YHTEISEN KANNAN ERITTELY A. Euroopan parlamentin tarkistuksiin liittyvät yleiset huomautukset 1. Neuvosto on hyväksynyt joko sanatarkasti tai sisällöltään komission muutetussa ehdotuksessa olevat kaksi Euroopan parlamentin tarkistusta (tarkistukset 1 ja 6). Neuvosto on kuitenkin muuttanut sellaisten tuotteiden käytön kieltämiselle, jotka eivät ole direktiivin mukaisia, asetetun määräajan 18 kuukaudeksi direktiivin voimaantulosta. 2. Lisäksi neuvosto on komission muutetun ehdotuksen ja Euroopan parlamentin ehdotuksen mukaisesti vähentänyt syklamaattien sallittua enimmäismäärää vesipohjaisissa sekä maidosta tai hedelmämehuista valmistetuissa virvoitusjuomissa 250 mg:aan/l. Tämä on Euroopan parlamentin ehdottamaa 100 mg/l:n enimmäismäärää korkeampi, mutta komissio on ilmoittanut pöytäkirjaan merkittävässä lausumassa sitoutuvansa tarkastelemaan säännöllisesti kyseisten aineiden enimmäismääriä ja ottavansa huomioon muun muassa jäsenvaltioiden toimittamat tiedot kyseisten aineiden saannista. 3. Neuvosto samoin kuin komissio katsovat, että joihinkin muihin tarkistuksiin sisältyviä asioita voitaisiin käsitellä lainsäädännön ajantasaistamisen yhteydessä(5). B. Tärkeimmät neuvoston tekemät muutokset 1. Komission muutettuun ehdotukseen tehdyt neuvoston muutokset ovat pääpiirteittäin seuraavat: - selvennetään direktiivin 94/35/EY 4 artiklan sanamuotoa erityisesti liitteessä lueteltujen ja quantum satis -periaatteen mukaisesti sallittujen elintarvikelisäaineiden käytön osalta (1 artiklan 1 kohta); - lisätään aspartaamin ja asesulfaamin suolan ilmoittamista koskeva velvoite (1 artiklan 2 kohta); - yksinkertaistetaan liitteessä olevan aspartaamin ja asesulfaamin suolan enimmäismäärätaulukon asettelua ilmoittamalla määrät asesulfaami-K-ekvivalentteina tai aspartaamiekvivalentteina. 2. Muita puhtaasti teknisiä ja direktiivin tekstiä selventäviä muutoksia on tehty (muun muassa joidenkin liitteessä olevien ryhmien ja elintarvikkeiden nimiä on muutettu tiettyjen, vuoden 1994 jälkeen annettujen direktiivien mukaisesti). IV YHTEENVETO Neuvosto katsoo, että yhteinen kanta edistää lainsäädännön yhdenmukaistamista. Siinä otetaan myös huomioon Euroopan parlamentin ilmaisemat keskeiset huolenaiheet erityisesti kansanterveyden suojaamisen ja tehokkaamman kuluttajavalistuksen osalta. (1) EYVL C 262 E, 29.10.2002, s. 429. (2) EUVL C 85, 8.4.2003, s. 34. (3) Asiak. 8306/03. (4) Asiak. 9753/03. (5) Ks. ehdotus pöytäkirjaan merkittäväksi komission lausumaksi: "Komissio sitoutuu tarkastelemaan neljän vuoden kuluessa sukraloosin kulutusta koskevan tutkimuksen tuloksia, jotka jäsenvaltiot ovat toimittaneet lokakuussa 2001 annetun elintarvikelisäaineiden kulutusta koskevassa raportissa noudatettujen menettelyjen mukaisesti."